Liisa Hilpelä

Liisa Sisko Hilpelä, o.s. Junni (s. 26. joulukuuta 1928 Sakkola)   on suomalainen eläköitynyt lehtori ja poliitikko. Koulutukseltaan hän on filosofian maisteri.

Hilpelä valittiin kansanedustajaksi kokoomuksen ehdokaslistalta vuonna 1983 Turun läänin eteläisestä vaalipiiristä, ja uudestaan vuonna 1987. Hän toimi eduskunnassa laki- ja talousvaliokunnan sekä lyhyen ajan ulkoasiainvaliokunnan jäsenenä. Hän toimi myös presidentin valitsijamiehenä vuosina 1982 ja 1988.

Hilpelä työskenteli turkulaisen Luostarivuoren lukion ylimääräisenä ja myöhemmin vanhempana lehtorina vuodet 1956–1991. Hänellä oli myös useita luottamustehtäviä. Hilpelä istui Turun kaupunginvaltuustossa vuodet 1977–1991 ja kuului kaupunginhallitukseen vuodet 1977–1983.

Hilpelän isä oli yliluutnantti August Junni ja äiti perheenemäntä Emma Martikainen. Hän avioitui miehensä Hannu Hilpelän (k. 1965) kanssa vuonna 1952 ja he saivat kaksi lasta.

Lähteet

Viitteet

Kansanedustajat
Kansallisen Kokoomuksen poliitikot
Turun kaupunginvaltuutetut
Varsinais-Suomen vaalipiiri
Suomalaiset opettajat
Vuonna 1928 syntyneet
Elävät henkilöt